Nafarroako Parlamentuko Hezkuntza Batzordeak, 2022ko abenduaren 21ean egindako bileran, honako erabaki hau onetsi zuen: “Horren bidez, Hezkuntza Departamentua premiatzen da irakaskuntzako zuzendaritzako osagarria egonkortzeko dagozkion prozedurak ezar ditzan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernuko Hezkuntza Departamentua premiatzen du:

1. Dagozkion prozedurak ezar ditzan Nafarroako Foru Komunitateko ikastetxe publikoetako irakasleek zuzendaritza-karguetan jardutegatik jasotzen duten zuzendaritza-osagarria finkatze aldera.

2. Lantalde bat sor dezan ikastetxe publikoetako zuzendarien elkarteetako ordezkariekin, honako hauetarako:

– Zuzendaritza-eginkizunaren errealitatearen eta zuzendaritza-taldeak osatzeko zailtasunen inguruko diagnostiko bat egitea.

– Behar diren neurriak adostea irakasleek ikastetxeetako zuzendaritzetan parte har dezaten laguntzeko, prestakuntza-, antolamendu- eta kudeaketa-esparruetan, eta lan-baldintzei dagokienez”.

Iruñean, 2022ko abenduaren 21ean

Lehendakaria: Unai Hualde Iglesias